b'\n_START_ARTICLE_\nDanilo Merlak\n_START_SECTION_\n\xc5\xbdivljenje\n_START_PARAGRAPH_\nSolopetje je \xc5\xa1tudiral v Trstu in Bologni. V letih 1943 in 1945 je bil interniran v tabori\xc5\xa1\xc4\x8dih v Nem\xc4\x8diji. Debutiral je v sezoni 1946/1947 v tr\xc5\xbea\xc5\xa1kem Taetru Verdi. Nekaj let je nato pel v Splitu, Mariboru, dokler ni leta 1952 pri\xc5\xa1el v Ljubljano, kjer je postal prvak ljubljanske Opere. Leta 1951 je na pevskem tekmovanju v Lausanni prejel prvo nagrado. Na podlagi le-te je dobil ponudbo za sodelovanje na komemoracijah ob 50. obletnici smrti skladatelja Verdija. _NEWLINE_Prepel je ves standardi basovski operni in oratorijski repertoar. Merlak je imel visok, pevsko vzdr\xc5\xbeljiv glas, bil je odli\xc4\x8den igralec in zelo muzikalen. _NEWLINE_Leta 1973 je za vlogo v operi V vrtincu prejel nagrado Pre\xc5\xa1ernovega sklada.'